ইয়ান হোম
স্যার ইয়ান হোম কাদবার্ট, সিবিই (ইংরেজি: Ian Holm Cuthbert; ১২ সেপ্টেম্বর ১৯৩১ - ১৯ জুন ২০২০) ছিলেন একজন ইংরেজ অভিনেতা। তিনি মঞ্চ ও চলচ্চিত্রে কাজ করে পরিচিতি অর্জন করেন। তিনি ১৯৬৭ সালে দ্য হোমকামিং মঞ্চনাটকে অভিনয় করে শ্রেষ্ঠ চরিত্র অভিনেতা বিভাগে টনি পুরস্কার অর্জন করেন এবং ১৯৯৮ সালে কিং লিয়ার মঞ্চনাটকে নাম ভূমিকায় অভিনয় করে লরন্স অলিভিয়ে পুরস্কার অর্জন করেন। দ্য বোফর্স গান (১৯৬৯) ও চ্যারিয়টস্‌ অব ফায়ার (১৯৮১) চলচ্চিত্রে অভিনয় করে দুইবার শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেছেন এবং দ্বিতীয় চলচ্চিত্রের জন্য একবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনীত হয়েছেন। তার অভিনীত অন্যান্য উল্লেখযোগ্য চলচ্চিত্র ভূমিকা হল অ্যালিয়েন (১৯৭৯)-এ অ্যাশ, ফ্রম হেল (২০০১)-এ স্যার উইলিয়াম গাল, দ্য ফিফথ এলিমেন্ট (১৯৯৭)-এ ভিটো কর্নেলিয়াস, এবং দ্য লর্ড অব দ্য রিংস চলচ্চিত্র ধারাবাহিক ও দ্য হবিট চলচ্চিত্র ধারাবাহিকে হবিট বিলবো ব্যাগিন্স।